5. Ke ntaba ba bangwana ba sa kwane natso tsa go botsetsela ke motho ye mongwana? Fa dipuo di sena go tlhakatlhakanngwa kwa Babele, batho ba ne ba anama le lefatshe lotlhe. (Genesise 11:1-9) E re ka batho ba ne ba na le keletso ya tlholego ya go obamela, ba ne ba batla go atamalana le Modimo yo ba neng ba sa mo itse, ba mo “apaapa” mo lefifing. (Ditiro 17:27; Baroma 2:14, 15) Fa e sale ka motlha wa ga Noa, ditšhaba di le dintsi di ile tsa agela medimo ya tsone dibeso. Madumedi le ditšhaba di ile tsa dirisa dibeso mo kobamelong ya maaka. Ka gonne batho bangwe ba tlhobogane le Modimo wa boammaaruri, ba ile ba dirisa dibeso go dira meetlo e e ferosang sebete e e neng e akaretsa go fisa batho, le bana tota. Fa dikgosi dingwe tsa Iseraele di ne di tlogela Jehofa, di ne tsa aga dibeso di di agela medimo ya baheitane, e e tshwanang le Baale. (1 Dikgosi 16:29-32) Mme go tweng ka go dirisa dibeso mo kobamelong ya boammaaruri?